**Татарстан Республикасы**

**Лениногорск муниципаль районы Урмышлы авыл жирлегенең**

**2023 нче елга хисабы, 2024 нче елга бурычлар**

Хәерле көн, хөрмәтле авылдашлар, чакырылган кунаклар!

Бүген без Сезнең белән узган 2023 нче елга хисап тоту һәм агымдагы елга максат һәм бурычлар кую өчен җыелдык.

Чыгышымда мин авылыбыз яшәешендә туган мөһим мәсьәләләргә һәм аның социаль икътисади хәленә тукталырмын.

2024 нче елның 1 гыйнварына алынган мәгълүматларга караганда Урмышлы авыл җирлеге территориясендә 522 кеше кон курэ. Шуларның 479ы Урмышлыда, 37е Яна Елховода, Иске Варваринкада - 1, Яңа Варваринкада 6, Болгарда 2, Бохарда 8 кеше яши.

Пенсионерлар - 182 кеше. Шулардан 151 кеше Урмышлыда, 22 - Яңа Елховыйда, 6 сы Яңа Варваринкада, Бохарда - 6, Болгарда -2 пенсионер яшилэр.

Студентлар, мәктәп һәм балалар бакчасы яшендәгеләр 51 кеше исәпләнә.

Эшсезләр 7 кеше. Шуларның 4 -Урмышлыда, 2 - се Яңа Елховода, 1 –се Иске Варваринкада.

Урмышлы авыл җирлегендә барлыгы 363 хуҗалык бар. Шуларның 243е Урмышлыда, Яңа Елховыйда 61, Бохарда 30, Болгарда – 10, Яңа Варваринкада – 7, Иске Варваринкада – 8. Әлеге хуҗалыкларның бары тик 248дә генә ел әйләнәсе тормыш алып барыла.

Җирле үзидарә органнарының авыл җирлегендә үз бюджеты бар. Безнең бюджет бары тик үзебездә җыелучы җирле салымнардан тора.

2023 нче елда җирле салымнарны җыю үтәлеше түбәндәгечә булды:

|  |  |  |  |
| --- | --- | --- | --- |
|  **Исеме** | **План** | **Фактик** | **% ларда** |
| Физик затларның керемнәрен-нән җыелган салым | 196000 | 303302 | 155% |
| Физик затларның мөлкәтеннән кергән салым | 81000 | 91766 | 113% |
| Җир салымы  | 11107000 | 11417053 | 103% |
| Башка керемнәр  | 203000 | 203000 |  100% |
| Барлыгы | 12910534 | 13356106 | 103,5% |

 Халыктан 203000 сум күләмендә (100%) узара салым акчасы жыелды. Ул акчаларга республика бюджетыннан 4 тапкыр күбрәк акча өстәлде һәм ул 1015000 сумны тәшкил итте. Шуның 272000 е су линияләрен ясауга,

485 000 юллар ясау һәм кардан чистартуга тотылды. Шулай ук, 100000 гэ Яна Елховой авылы Чатра чишмэсенен каптажы ремонтланды, асфальт тушэлгэн юлга ямочный ремонт уткэрелде..

 Авыл җирлеге башкарма комитеты тарафыннан халыкка - 207 справка-белешмә бирелгән, 88 язма гариза кабул ителгән. Авыл советы 49 карар, 58 постановление кабул иткән. Ел әйләнәсе халык белән 6 җыелыш узган.

Балалар – безнең киләчәгебез. Шунлыктан киләчәк буынны лаеклы алмаш итеп тәрбияләү һәм укыту – мөһим мәсьәләләрнең берсе булып тора. Бу юнәлештә авылыбызның “Ләйсән” исемендәге балалар бакчасында һәм Урмышлы урта мәктәбендә максатчан, нәтиҗәле эш алып барыла.

Урмышлы авылы балалар бакчасында бүгенге көндә 5 бала тәрбияләнә. Бу безнең авыл җирлегендәге мәктәпкәчә яшьтәге балаларнын 68%. Балалар бакчабыз белемле һәм тәҗрибәле, үз эшләрен белеп, яратып башкара торган кадрлар белән тәэмин ителгән.

Бакчада балаларның һәртөрле сәләтләрен үстерү өчен барлык шартлар да тудырылган. Сабыйлар өчен спорт залы, экологик бүлмә, туган якны өйрәнү музейлары эшли.

2023нче елда балалар бакчасына йөрүче балалар һәм тәрбиячеләр район һәм республика куләмендә уткәрелгэн конкурсларда катнашып, дәрәжэле дипломнарга ия булдылар. Балалар арасыннан – Имамутдинова Зәринә Илнур кызы, Хәбибуллина Язилэ Азат кызы иң активлары саналалар.

Урмышлы төп белем бирү мәктәбендә 24 бала белем ала. Узган уку елында мәктәпне 1 укучы тәмамлады, ул арадаш аттестацияне уңышлы тапшырып, бүгенге кондэ укуын Элмэт сэудэ техникумында дэвам итэ. Мәктәп укытучылар белән тәэмин ителгән, биредә 9 мөгаллим эшли.

Мәктәпнең эше укучыларның белем сыйфатында, бу балаларның мәктәптән соң тормышта үз урынын табып яши алуында күренә.

2023-2024 нче уку елында мәктәп укучылары районда үткәрелгән фән олимпиадаларында, төрле дәрәҗәдәге бәйге-конкурсларда нәтиҗәле катнашты. Призлы урыннар яулады.

 Мәктәбебез, укучылар һәм укытучыларыбыз белән, дөрестән дә, горурланырлык – соңгы дистә елда авыл мәктәпләре арасында алар иң алдынгылар рәтеннән бер дә төшмәде. Әлеге югары күрсәткечне мөгаллимнәребез, укучыларыбыз киләчәктә дә саклар, дип ышанам.

2023 нче ел мэктэбебез – 100 еллык тарихи юбилеен бэйрэм итте. Бэйрэм авылыбызда эшлэуче барлык хезмэткэрлэр тарафыннан югары дэрэжэдэ оештырылды. Сабантуй оештырырлык халык туган якларына кайтып, укыган мэктэплэрендэ кунак булып киттелэр....

Мәдәният йорты үз эшен балалар бакчасы, мәктәп, социаль яклау хезмәткәрләре белән тыгыз элемтәдә алып бара. 2023 елда һәр чара “Милли мэдэниятлэр хэм традициялэр елы””на багышланды. Яңа ел, Туган якка солдат сәламе, 8 март, Әниләр көне һәм башка кичәләр үткәрелде. Мэдэни чаралардан - 2023 нче елны татар халкынын милли бэйрэме “Сабантуй” горлэп узды. Мэдэният йорты торле кичэлэр, уеннар уткэрэ. Акциялэрдэ катнаша . Хэр уткэрелгэн чара социаль челтэрлэрдэ курсэтелеп бара.

Махсус хәрби операциядә катнашучы хәрбиләргә “Безнең күңел җылысы” дигән акция кыссаларында җылы оекбашлар бәйләнде, материаль ярдәм җыеп тапшырылды.

 Урмышлы авыл китапханәсе дә районда иң алдынгылар рәтендә. Китапханә иркен, һәртөрле стендлар, витриналар белән баетылган. Укучылар өчен бөтен уңайлыклар тудырылган. Китапханәчебез үсеп килүче буыннарны китапка карата мәхәббәт тәрбияләүгә яңа алымнар эзли. Ел дәвамында 536 укучыга 14632 китап бирелгән. Гомуми фонд 14600 китап тәшкил итә. 178 яңа китап кайткан, 21 тордәге газет-журнал укучыларга тәкъдим ителгән. Китапханә район, республика, региональ бәйгеләрдә катнашып, төрле призлы урыннар алып килә.

Халкыбызның сәламәтлеге, гомер озынлыгы аеруча зур сынаулар аша узды. Монда инде безнең ФАПнын роле бик зур. Һәрдаим диярлек график буенча районнан, Шогер участок хастаханәсеннән табиблар килеп авыруларыбызны карап китәләр. Мисал өчен 2023 елны алар Урмышлы авылына 4 тапкыр килгәннәр һәм 200 якын кеше кабул иткәннәр. Урмышлы медицина хезмәткәрләре 2023 нче елда 1441 кеше кабул иткән, 315 тапкыр аларны кешеләр үзләре өйләренә чакыртканнар. Ел дәвамында график буенча 79 кеше диспансеризация узган. Авыруларга беренче ярдәм күрсәтелгән, инъекцияләр ясалган. График буенча барлык прививкалар да вакытында ясала бара. Флюрографияне 98%, диспансеризация 90% кеше үтте. Фельдшер акушер пунктына 2023 елны ЭКГ хэм дифибрилятор аппаратлары кайтты. Халыкка олешчэ дарулар сату оештырылды.

 Кызганычка каршы, Куак амбулаториясе үзенең көчен югалтты, хәзер авыруларыбызга күпчелек Шөгер хастаханәсенә мөрәҗәгать итәргә туры килә. Элмэт шэхэре хастахэнэсенэ барып, теркэлучелэр дэ елдан-ел арта бара.

2008 нче елдан башлап авылыбызда янгын сүндерү пункты эшли. Анда 12 янгын сундеруче исәпләнә, алар 15 км радиустагы 13 торак пунктка хезмәт күрсәтә. Кызганычка каршы, 2023 нче елны Урмышлы авылы территориясендә янгын булмады. Лэкин безгә һәрдаим янгын кагыйдәләрен үтәп, уяулыкны югалтмаска кирәк.

 Урмышлы авыл җирлеге территориясендә 5 социаль хезмәткәр эшли. Алар 20 өлкән кешегә хезмәт күрсәтәләр. 2023 нче ел нәтиҗәләре буенча аларның эше канәгатьләнерлек дип табылды. Социаль яклау хезмәтенең бурычы – ул һәрбер кешенең специфик статусын билгеләү: инвалидмы ул, аз керемле кешеме, пенсионермы, куп балалы гаиләме? Хәзерге вакытта авылыбыз җирлегендә яшәүче төрле социаль катлам вәкилләре дәүләтебездән субсидияләр алалар.

Авыл администрациясе, “Татойлгаз” җәмгыяте, Хәбибуллин фермер хуҗалыгы ярдәме белән - Җиңү көненә, Өлкәннәр көненә азык – төлек җыелмасы, балалар бакчасы һәм мәктәп балаларына “Яңа ел” бүләкләре өләшенде.

Урмышлы авыл җирлеге территориясендә “Хәбибуллин Ф.З.”, “Хабибуллин А.Ф”, «Сатурн – Урал» җәмгыяте эшләп килә. 2023 нче ел бик ундырышлы булмаса да, пайчыларга икмэк олэшенде.

Урмышлы авыл жирлегендә 212 баш эре мөгезле терлек (91 сыер), 417 баш сарык һәм кәҗә, 1500 кош, 620 баш умарта исәпләнә.

Авыл хуҗалыгы продукциясе җитештерү буенча да без районыбызда алдынгы сафларда. Сөт җитештерү, дөресерәге реализацияләү быел авылыбыз буенча 88 тонна тәшкил итте. Ит, сот җитештерудә әйбәт күрсәткечләргә ия. Салахетдинов Сәгыйр, Нуруллин Рамил, Бикмухамметов Әнвәр, Илалтдинов Флюс, Халимов Рәфкать гаиләләре авылыбызда үз хуҗалыкларында иң югары күрсәткечкә ирешүчеләр. (районда мал саны буенча ин алдынгылар рэтендэ булсак та, киму кузэтелэ)

Татарстаныбыз президентына рәхмәт. 2009 елдан башлап, шәхси хуҗалыкларга ярдәм күрсәтелә. Сыер башына быел да 2000 алып 4000 сумлык, савым кэжэлэренэ 500 сум күләмендә ярдәм күрсәтелде. 300 сум ветеринар хезмәтләргә субсидия түләнде.(312500 сум)

Авыл җирлеге территориясендә, ветеринар хезмәт тиешле дәрәҗәдә күрсәтелә. Прививкалар, вакциналар вакытында ясала. Моның өчен район ветеринар оешмасына һәм участок ветеринары Звонарева Валентинага рәхмәтебезне җиткерәм.

Электр баганалары, ут җитмәү, авылны яктырту – Урмышлы авылында күптәнге проблемаларнын берсе иде. 2023 ел барышында, бу мәсьәләдә бик күп эшләр эшләнде. Авылыбызнын Дуслык урамында багана лампочкалары очен аерым линия сузылды, остэмэ 6 яктырткыч куелды. Авыл жирлеге территориясендәге лампочкалар һәм яктырту фонарьлары вакытында алыштырыла бара. Хәзерге көндә, Урмышлы авылы җирлеге территориясендә 142 багана уты яна. Алар барысы да эконом электр яктырткычлары белән көйләнгән.

 Су белән безнең авылыбызны “Вода района” җәмгыяте тәэмин итә. Дөресерәге, электр энергиясенә тули. Порывларны, су насосларын ремонтлау безнең өстә. 2023 нче елда 3 порыв ремонтланды.

Проблемалар күп, ләкин ничек кенә булмасын халык су белән тәэмин ителә, сезгә бары тик суга вакытында түләвегез сорала.

 2023 елны Урмышлы авыл жирлеге территориясендә 1200 метр асфальт юл Урмышлы хэм Яна Елховой авылы), 650 метр таш юл ремонтланды.

Юлларны кардан чистарту 2023 нче елны купчелек авыл советы тракторы белән башкарыла. Шулай ук Хабибуллин фермер хужалыгы, “Татаойлгаз” жэмгыяте бу эшлэрдэ безгэ бик нык ярдэм итэлэр..

2016 елнын июнь аеннан башлап авылыбызда “Мехуборка” җәгымгыяте чүп җыюны башлап җибәрде. Халык төрлечә кабул итсә дә, бүген алар уңышлы гына эшлиләр, түләү һәм квитанцияләрдәге счетлар буенча гына кыенлыклар даими кабатланып тора, ничек булса да киләчәктә барысы да җайланыр дигән теләктә калам.

Почта булеге Урмышлы авыл җирлегендә 6 авылга хезмәт курсәтә. Коммуналь туләуләр, газета- журналларга язылу һәм тарату, пенсияләрне хуҗаларына җиткерү вакытында башкарыла.

Матур гына мәчетебез эшләп килә. Бала туу, никах, соңгы юлга озату йолалары башкарыла. Мәчет белән берлектә, күп чаралар уза. Мин бу чараларда катнашучы барлык авылдашларыма олы рәхмәтемне җиткерәм.

Авылыбызда 2 кибет бар. Алар матур гына эшлилэр. Конкуреш продукция хэрдаим кайтарылып тора. 2023 нче елны, РАЙПО белэн берлектэ, Яна Елховой, Бохар авылларынна автолавка эшли башлады. Жэйге коннэрдэ атнага бер, кыш айларында аена берничэ тапкыр авылларда продукция сату оештырыла.

Шулай ук, бу жыелышта Яна Елховой авылы халкын мактап телгә аласым килә. Ел дәвамында Фасхутдинов Өлфәт һәм Атлас абыйлар оештыруы нәтиҗәсендә, Яна Елховой авылы зиратының коймалары алышынып, мәчетнең калган өлешенең коймалары тотылды, агачлар киселде, яз көне ташу сулары авылга кермәсен өчен канаулар казылды һ.б. Хэрдаим омэлэр оештырыла, узара салым акчалары да вакытында жыелып тапшырыла.

Нефтьчеләребез белән уртак эшләребез дәвам итә.

2023 нче ел азагында, “Татнефть» җәмгыятенең ярдәм фонды үткәргән грантта катнашып, Урмышлы авыл җирлеге -2 номинациядә җиңү яулады. Аның беренчесе “Җирлектә яшәүче халыкны су белән тәэмин итү”. Конкурс нәтиҗәсе буенча, безгә 10 миллион сум күләмендә су линияләрен алыштыру өчен ярдәм күрсәтелде. Бу акчаларга яна каптажлар ясалды, 4 км яна су линиясе салынды, 50 кублы резерв су савыты куелды. ( электр энергиясенэ тулэуне 6-7 тапкыр киметсэк тэ, ..лэкин бу акчалар)

Икенчесе, “Сәламәт тормыш рәвеше алып бару”. Урмышлы авылы территорияседә обьект тозу очен 5 миллион сумлык грант бирелде! Авыл уртасына матур итеп, яшьлэр хэм усмерлэр очен заманча спорт мэйданчыгы ясалды.

Безгә, һәр туасы көн яңа мәшәкатьләр, яңа максат-бурычлар алып килә. Агымдагы елда да җәмгыятебездә барган сәяси һәм икътисади үзгәрешләр шаукымыннан артта калмыйча, үз дәрәҗәбезне тиешенчә саклап, авылыбызны ямьләндереп, милли гореф-гадәт, йолаларыбызны үтәп алга барырбыз дип ышанам.

2023 нче ел дэвамында - махсус хәрби операция дэвам итте. Авылыбызның ике ир-егете – Дементьев Александр һәм Яңа Елховойдан – Халимов Ренат бүген фронтның алгы сызыгында - Ватаныбыз алдындагы бурычларын үтиләр. Без аларның исән-имин кайтуларына ышанабыз, әти-әниләренә, якыннарына күркәм сабырлыклар телибез.

Хөрмәтле авылдашлар! Чыгышымны йомгаклап, Сезгә рәхмәтемне җиткерәсем килә, чөнки Сезнең һәркайсыгыз авылыбыз тормышында актив катнаша һәм киләчәктә дә катнашырсыз, авылыбызның бүгенгесе, киләчәге өчен үз өлешегезне кертерсез, дип уйлыйм.

Быелгы 2024 ел сайлаулар елы. Без март аенда Рэсэй президентын, сентябрь аенда республика дэулэт советына депутатлар сайлыячакбыз. Мин бу сайлауларда барыбыз да актив катнашырбыз дип ометлэнэм!

Бар нәрсәбез җитеш, дөньяларыбыз, ил-көннәребез тыныч булсын! Бер-беребезне хөрмәтләп яшик, алдагы көнгә зур ышаныч һәм өметләр белән карыйк. Гаиләләребез түгәрәк, башкарган гамәлләребез уң булсын! Барыгызга да сәламәтлек: тән сәламәтлеге, рух сәламәтлеге, иман сәламәтлеге телим!